Természet, művészet, bor, panoráma (Kőszeg)
A kényelmesen járható körtúra közvetlenül a városból indul. Megismerhetjük kulturális örökségünk érdekes emlékeit, mint például a Szulejmán-kilátót, a Trianoni-keresztet, a Kálvária-templomot vagy a Koronaőrző bunkert; bepillanthatunk a Kőszegi-hegység geológiai értékeinek tárházába az Ördögárokban és a Vöröskőfejtőnél; számos rejtett érdekességgel találkozhatunk, sőt emellett a panorámában is gyönyörködhetünk.
Túránk egy kényelmes sétára hív benneteket a város mellett, mégis a természetben. A közel 5 km-es körön ízelítőt kapunk Kőszeg esszenciájából. Mindenki érdeklődése szerint válogathat a természeti, történelmi, művészeti értékek tárházából - sőt hamarosan gasztronómiai élményekkel is gazdagodhatunk.
Csodás panorámában gyönyörködhetünk a Szulejmán-kilátónál a város felé, a Trianoni-keresztnél pedig a mai Ausztria irányába; közben pedig bőséggel válogatunk a történelmi-művészeti emlékek tárházában.
A séta során közel kerülünk a természethez is, hiszen a vadregényes Ördögárokban megismerkedünk a Kőszegi-hegység jellemző kőzettípusával, a földtörténeti középkorban képződött, az Alpok felgyűrődésekor metamorfizálódott, csillogó fillittel. A tervek szerint nemsokára egy tanösvény fog végigkalauzolni bennünket a különleges kőzetekben bővelkedő, hűvös klímájú szurdokban.
A szőlőskertekhez érve a bal kéz felől a Szőlőtermelők és Borértékesítők - az egykori poncichterek leszármazottai - Szövetkezetének épületét láthatjátok a hamarosan megnyíló pincével, ahol borkóstolókat fognak tartani. A tervek szerint idővel egyre több pincében ízlelhetjük meg a „hegy levét”.
A gyümölcsöskertek között - évszaktól függően- kóstolhatunk néhány szem gyümölcsöt az út menti fákról; az erdő alatt pedig érezhetjük a fák közösségének erejét, illatát.
outdooractive.com User
Szerző
Horváthné Korom Zita
AllTrails, LLC

alpannonia?? light 12. k??rt??ra : Term??szet, m??v??szet, bor, panor??ma (K??szeg) on AllTrails